S Z A K M A I B E S Z Á M O L Ó

a

Magyar Kerekesszékes Curling Válogatott világbajnokságon való részvételéről

2019. novemeber 26. - december 02. között került megrendezésre LOHJA-ban ( Finnország ) a soron következő kerekesszékes curling „B” világbajnokság.

Csapatunk első alkalommal vett részt ilyen eseményen.

Két dolog miatt volt nagy jelentőségű az ott létünk.

Egyrészt több évi sikertelen próbálkozás után, végre mindenki megszerezhette a nemzetközi klasszifikációs besorolását.

Erre sajnos hazánkban nincs lehetőség, és fontos volt a további nemzetközi versenyeken való részvételhez.

Másrészt, első alkalommal tapasztalhatta meg a csapat egy világverseny menetét.

A világbajnokság, a benne részt vevő 15 ország létszáma miatt, 2 csoportra volt osztva.

Az **„A” csoportban** játszott :

Kanada, Finnország, Olaszország, Japán, Lengyelország, Törökország, Svédország

A **„B” csoportban** játszott :

Csehország, Németország, Dánia, Anglia, Szlovénia, Litvánia, USA, **Magyarország**

7 meccset játszottunk, melyből **egyet nyertünk**, kettőt szoros meccsben, négyet nagy pontkülönbségre vesztettünk el.

Eredmények:

Magyarország-Németország 6-12

Dánia-Magyarorszgá 7-5

Magyarország-Csehország 1-12

**Magyarország-Litvánia 9-5**

Magyarország-Anglia 3-10

Szlovénia-Magyarország 9-2

Amerika-Magyarország 10-4

A tornát Kanada nyerte, második helyezett a Svéd csapat, míg a Csehek végeztek a harmadik helyen.

A csapat számára szokatlan volt a hoki jégre kivitelezett versenypálya, ami a hazaival ellentétben inkább egyenes, mintsem fordulós volt.

Ez nagyban meghatározta a játék stílust, amihez nem tudtak kellően alkalmazkodni, hiába voltak jó formában.

Minden mérkőzés végeztével értékeltük külön-külön a játékosok, és a csapat játékát, megbeszéltük a játékban elkövetett hibákat, elemeztük a játék menetét.

2.

A csapat számára szokatlan volt a napi egy meccs, mert a hazai, és a környező országokban lebonyolított kupák során, sok mérkőzést játszunk le, viszonylag rövid idő alatt.

Érezhető volt sokszor a játékosok mentális fáradása, pontatlansága, ami az állóképesség hiányára utal.

E képességet ugyan szeptembertől heti rendszerességgel elkezdtük fejleszteni, de az idő rövidsége miatt ez nem jelentett számottevő változást.

Illetve fontos lesz a játékosok, és a CSAPAT mentális felkészítése is, mert sokszor a meccsek inkább fejben, semmint játéktudásban dőltek el.

Az ott eltöltött 10 nap mindegyike adott valami újat a játékosoknak, és a kísérőiknek is.

Mindenki várja a következő világversenyt, javítjuk a hibáinkat, feszesebbre hangoljuk az edzéseinket, ismerve az ottani lehetőségeinket igazodunk azokhoz.

Budapest, 2020. 02. 19.

Palancsa Dorottya Kerekes Olivér

Szakágvezető edző

https://worldcurling.org/events/wwhbcc2019